La veïna de Llíria Asunción Carpio Veses celebra el seu 100 aniversari
19 de setembre de 2019

L’edetana Asunción Carpio Veses va celebrar este dimecres 18 de setembre el centenari del seu naixement.  Els seus familiars i amistats la van acompanyar en este dia tan especial, en el qual va comptar també amb la visita de l'alcalde de Llíria, Manolo Civera, i l'edil de Persones Majors, Joanma Miguel.

Les autoritats municipals la van felicitar, en nom de l'Ajuntament, pel seu aniversari i li van fer entrega d'un detall commemoratiu en record de la celebració. Asunción Carpio es va mostrar molt agraïda i emocionada en l'entranyable conversa que va mantindre amb ells i en este dia en què va poder festejar amb els seus sers estimats un segle vida.